Cremallera

Aeri

camí Degotalls
camí_Degotalls

Degotalls

Canal Pou del Gat

Pla de la Trinitat

la Trinitat

Sant Benet

St Salvador

cami Elefant

Coll Canal Plana

Pla dels Ocells

Pas de Trencabarrals

Trencall

Balma Sta Anna Vella

Santa Anna

Pas dels Francesos

Torrent Sta Maria

escales

Montserrat: 4 ermites per Pou del Gat i Pas dels Francesos
Atractiu, variat i una mica exigent recorregut circular des de Montserrat que ens porta a resseguir 4 de les ermites que es troben prop del Santuari: la Trinitat, Sant Benet, Sant Salvador i Santa Anna, pujant per la canal del Pou del Gat i el camí de l'Arrel i baixant pel Pla dels Ocells, el Pas dels Francesos i el Torrent de Santa Maria.
Sortim de l'estació superior de l'Aeri per agafar el Camí dels Degotalls. Quan al final trobem unes escales que baixen heu de seguir a la dreta, sinó arribareu fins els Degotalls i haureu de tornar enrera uns metres (com vaig fer jo).
Ben aviat trobem l'indicador de la Canal del Pou del Gat. Girem a l'esquerra i comencem a enfilar-nos. Aquest tram és el més complicat del recorregut. Cal fer diverses grimpades i fins i tot hi ha un pas una mica més delicat però amb l'ajuda d'una corda fixa, facilita el pas i dona seguretat. Algú pot trobar-ho difícil, tot i que la major part de ressenyes la qualifiquen com a moderada o de dificultat mitjana, però hi ha algun tram que pot costar una mica. Compte si està mullat. A dalt de tot sortirem al camí de l'Arrel. Girem a l'esquerra i seguim el preciós corriol fins el Pla de la Trinitat.
Aquí girem a la dreta per anar a l'ermita de la Trinitat. Allà la deixem a la dreta i seguim. Quan trobem un trencall anem recte per anar a Sant Benet (ermita condicionada com a refugi). Reculem fins a trobar el trencall que ens indica per anar a Sant Salvador. El camí puja de valent però és puja be, no hi ha grimpades aquí. Arribem a l'ermita on s'inicien vies d'escala. Reculem uns metres i girem a la dreta seguint en direcció al Coll de la Canal Plana, un petit pas molt bonic pero sense cap dificultat. Bones vistes!!... per variar!! Tota la ruta és un goig pels sentits. Sembla que hi hagi d'haver una ma divina per crear un paisatge així.
Desprès del Coll començarem a baixar d'una manera més decidida en direcció al Pla dels Ocells. Aquí agafem el orriol de l'esquerra, en direcció a Sant Joan, és el camí que ens portarà al Pas de Trencabarrals, que no te cap difioultat. Seguirem fins a trobar el trencall de Santa Anna. Girem a l'esquerra i anem baixant. Passarem per la Bauma de Santa Anna Vella i més endavant creuem el torrent i començant a pujar trobem l'ermita de Santa Anna. Seguim uns metres més i en el trencall seguent deixem el corriol que va a Sant Benet i seguim cap al Monastir, passant pel camí de les escales i gaudint del preciós Pas dels Francesos. Continuarem, entrant al torrent de Santa Maria, creuant-lo vàries vegades per uns ponts i passarel·les, per arribar al Santuari de Montserrat passat pel costat de l'escultura de l'Abat Oliva, finalitzant davant del Cremallera aquest curt però intens recorregut, que no te gens de desperdici, Una Preciositat, com gairebé tota la muntanya montserratina.
El qualifico de moderat perque la dificultat està concentrada a la Canal del Pou del Gat, tot i que, en funció de la condició fisica o si no s'està acostumat a fer grimpades pot resultar una mica difícil. Si està mullat la dificultat és més alta i cal anar en compte ja que el risc de caigudes augmenta.
Que gaudiu de la ruta!! Quer gaudiu de Montserrat!
si la voleu fer-la a la inversa, valoreu-ho. De baixada la canbal del Pou del Gat és més difícil i presenta un major risc. Si la roca està mullada descarteu-la. Si voleu fer-la de la mewra més assequible, amb el mateix sentit de la marxa.